
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 760 

21 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Π.Δ. 445/1983 (ΦΕΚ 166/Α/17.11. 
1983) σε εναρμόνιση προς την Οδηγία 94/27/Ε.Κ. του 
Ευρωπαϊκού Συμβουλίου και Κοινοβουλίου (ΕΕ Ε 
188/22.7.1994) «για τη δωδέκατη τροποποίηση της 
Οδηγίας 76/769/Ε.Ο.Κ. περίπροσεγγίσεωςτων νομο¬ 
θετικών, κανονιστικών και διοικητικών διατάξεων των 
Κρατών Μελών, που αφορούν περιορισμούς κυκλο¬ 
φορίας στην αγορά και χρήσης ορισμένων επικινδύ¬ 


νων ουσιών και παρασκευασμάτων. 1 

Καθιέρωση νέου τύπου Ε.Ζ. στο λιμάνι του Πειραιά. 2 

Ανάθεση έργου από το ΤΣΑΥ σε 5 γιατρούς και 4 φαρμα¬ 
κοποιούς. 3 

Ανάθεση έργου με μίσθωση από το ΤΑΠΙΛΤ. 4 

Εγγραφή ομογενών και αλλοδαπών αθλητών στα Ελλη¬ 
νικά αθλητικά ερασιτεχνικά σωματεία Επιτραπέζιας 
Αντισφαίρισης και συμμετοχής τους στα Ελληνικά 

Πρωταθλήματα και τους Αγώνες Κυπέλλου. 5 

Εγγραφή ομογενών και αλλοδαπών αθλητών στα Ελλη¬ 
νικά αθλητικά ερασιτεχνικά σωματεία Επιτραπέζιας 
Πετοσφαίρισης και συμμετοχής τους στα Ελληνικά 

Πρωταθλήματα και τους Αγώνες Κυπέλλου. 6 

Τροποποίηση της 1240/19.3.98 απόφασης του Γενικού 
Γραμματέα Περιφέρειας Βορείου Αιγαίου. 7 


ΑΠΟΦΑΣΕΙΣ 

Αριθ. 130/2000 (1) 

Τροποποίηση του Π.Δ. 445/1983 (ΦΕΚ 166/Α717.11.1983) σε 
εναρμόνιση προςτην Οδηγία94/27/Ε.Κ. του Ευρωπαϊκού 
Συμβουλίου και Κοινοβουλίου (ΕΕ Ε 188/22.7.1994) «για 
τη δωδέκατη τροποποίηση της Οδηγίας 76/769/Ε.Ο.Κ. 
περί προσεγγίσεως των νομοθετικών, κανονιστικών και 
διοικητικών διατάξεωντων Κρατών Μελών, που αφορούν 
περιορισμούς κυκλοφορίας στην αγορά και χρήσης ορι¬ 
σμένων επικινδύνων ουσιών και παρασκευασμάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1.-Το έγγραφο της Διεύθυνσης Περιβάλλοντος του Γε¬ 
νικού Χημείου του Κράτους αριθ. οικ. 677/2000. 


2. - Τις διατάξεις του άρθρου 1 (παρ. 1, 2 και 3) του Ν. 
1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι- 
νότητος Άνθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Φ.Ε.Κ. 70/Α/1984) καθώς και το άρ¬ 
θρο 65του Ν. 1892/1990 (Φ.Ε.Κ. 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11-10-1995). 

4. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. Το άρθρο 1 του Νόμου 115/1975 «Περίτροποποιήσε- 
ως διατάξεων τινών του Ν. 4328/1929» (Φ.Ε.Κ. 
172/Α/1975). 

6. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

7. Την απόφαση 1078204/927/0006 Α/6-8-1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

8. Την υπ’ αριθ. 1039386/441/Α 0006/21-4-2000 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β/2000). 

9. Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 
2469/1997 (38 Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Εγκρίνουμε την απόφαση αριβ. 130/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 7.3.2000 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του Π.Δ. 445/1983 (Φ.Ε.Κ. 

166/ΑΥ17.11.1983) σε εναρμόνιση προς την Οδηγία 
94/27/Ε.Κ. του Ευρωπαϊκού Συμβουλίου και Κοινοβουλί¬ 
ου (ΕΕ I. 188/22-7-1994) «για τη δωδέκατη τροποποίηση 
της Οδηγίας 76/769/Ε. Ο. Κ. περί προσεγγίσεως των νομο¬ 
θετικών, κανονιστικών και διοικητικών διατάξεων των 
Κρατών Μελών, που αφορούν περιορισμούς κυκλοφο¬ 
ρίας στην αγορά και χρήσης ορισμένων επικινδύνων ου¬ 
σιών και παρασκευασμάτων». 

Άρθρο 1 

Η παρούσα Απόφαση εναρμονίζει την Ελληνική Νομο¬ 
θεσία προς την Οδηγία 94/27/Ε.Κ. του Ευρωπαϊκού Κοι¬ 
νοβουλίου και του Συμβουλίου (ΕΕ Ι_ 188/22-7-94) «για τη 
δωδέκατη τροποποίηση της Οδηγίας 76/769/Ε.Ο.Κ. για 
την προσέγγιση των νομοθετικών, κανονιστικών και διοι¬ 
κητικών διατάξεων των Κρατών Μελών που αφορούν πε¬ 
ριορισμούς της κυκλοφορίας στην αγορά και χρήσης ορι¬ 
σμένων επικινδύνων ουσιών και παρασκευασμάτων». 

Η ανωτέρω οδηγία τροποποιεί για δωδέκατη φορά το 
Παράρτημα I, της οδηγίας του Συμβουλίου 76/769/ 
Ε.Ο.Κ., που έχει ενσωματωθεί στην Ελληνική Νομοθεσία 
με το Προεδρικό Διάταγμα 445/1983 (Φ.Ε.Κ. 166/Α/1983) 
«Περιορισμός θέσης σε κυκλοφορία και χρήσης μερικών 
επικινδύνων ουσιών και παρασκευασμάτων» όπως έχει 
τροποποιηθεί και ισχύει. 

Άρθρο 2 

Στο Παράρτημα I του Π.Δ. 445/1983 προστίθεται το ση¬ 
μείο 28, ως ακολούθως: 

-28 Νικέλιο 

Αριθ. 0Α3 7440-02-0 

Αριθ. ΕΙΝΕ03 2311114 

και οι ενώσεις του 

Δεν πρέπει να χρησιμοποιείται 

1. Σε συναρμολογούμενα στελέχη που εισάγονται προ¬ 
σωρινά ή μη σε διατρηθέντα αυτιά και άλλα διατρηθέντα 
μέρη του ανθρωπίνου σώματος, κατά την ανασύσταση 
του επιθηλίου του τραύματος που προκλήθηκε από τη 
διάτρηση, εκτός εάντα εν λόγω συναρμολογούμενα στε¬ 
λέχη είναι ομοιογενή και η συγκέντρωση του νικελίου - εκ- 
φραζόμενη ως μάζα νικελίου προς ολική μάζα - είναι μι¬ 
κρότερη του 0,05%. 

2. Σε προϊόντα που έρχονται σε άμεση και παρατεταμέ- 
νη επαφή με το δέρμα, όπως είναι τα παρακάτω: 

- Σκουλαρίκια 

- Περιδέραια, βραχιόλια και αλυσίδες, βραχιόλια ποδι¬ 
ού και δαχτυλίδια. 

- Περιβλήματα ρολογιών χειρός, μπρασελέ ρολογιών 
και αγκράφες μπρασελέ. 

- Κουμπιά με πριτσίνια, αγκράφες, πριτσίνια, φερμουάρ 
και μεταλλικά σήματα, όταν αυτά χρησιμοποιούνται στα 
ενδύματα. 

εάν το ποσοστό απελευθέρωσης του νικελίου από τα 
μέρη των εν λόγω προϊόντων που έρχονται σε άμεση και 
παρατεταμένη επαφή με το δέρμα, είναι' ανώτερητου 0,5 
Ρ9/οπι 2 εβδομάδα. 

3. Σε προϊόντα όπως τα απαριθμούμενα στην ανωτέρω 
παράγραφο 2, όταν αυτά φέρουν επίχριση που δεν περιέ¬ 
χει νικέλιο, εκτός αν η επίχριση αυτή είναι επαρκής για να 
εξασφαλίσει ότι το ποσοστό απελευθέρωσης του νικελί¬ 
ου από τα μέρη των εν λόγω προϊόντων που έρχονται σε 
άμεση και παρατεταμένη επαφή με το δέρμα, δεν υπερ- 


βαίνειτο 0,5 μ9/οιτι2την εβδομάδα, για διετή τουλάχιστον 
περίοδο κανονικής χρήσεωςτου προϊόντος. Επιπλέον, τα 
προϊόντα που αναφέρονται στα σημεία 1,2 και 3 ανωτέ¬ 
ρω, μπορούν να διατίθενται στην αγορά μόνον εφόσον 
ανταποκρίνονται στις απαιτήσεις που αναφέρονται στα 
εν λόγω σημεία. 

Άρθρο 3 

Η παρούσα απόφαση συνοδεύεται από Παράρτημα το 
οποίο αποτελεί αναπόσπαστο μέρος αυτής. 

ΠΑΡΑΡΤΗΜΑ 

Ανακοίνωση της Επιτροπής στο πλαίσιο της εφαρμογής 
της οδηγίας 94/27/Ε.Κ. του Ευρωπαϊκού Κοινοβουλίου 
και του Συμβουλίου, της 30ης Ιουνίου 1994, για τη δωδέ¬ 
κατη τροποποίηση της Οδηγίας 76/769/Ε.Ο.Κ. περί προ- 
σεγγίσεως των νομοθετικών, κανονιστικών και διοικητι¬ 
κών διατάξεων των κρατών μελών που αφορούν περιορι¬ 
σμούς κυκλοφορίας στην αγορά και χρήσεως ορισμένων 
επικινδύνων ουσιών και παρασκευασμάτων/ 1 ). 

(1999/0 205/05) 

(Κείμενο που παρουσιάζει ενδιαφέρον για τον Ε.Ο.Χ.) 
(Δημοσίευση των τίτλων και των στοιχείων των Ευρωπαϊ¬ 
κών Προτύπων βάσει της εν λόγω οδηγίας) 


Ε0Τ(1) 

Αριθμός 

αναφοράς 

Τίτλος των εναρμονισμένων 
προτύπων 

Έτος επι¬ 
κύρωσης 

ΟΕΝ 

ΕΝ 1810:1998 

Ενθέματα σε διατρυπημένα 
μέρη του σώματος. 

Πρότυπη μέθοδος δοκιμής 
για τον προσδιορισμό της 
περιεκτικότητας, σε νικέλιο 
με φασματομετρία ατομικής 
απορρόφησης με φλόγα 

1998 

ΟΕΝ 

ΕΝ 1811:1998 

Μέθοδος δοκιμής αναφοράς 
για την απελευθέρωση του 
νικελίου από προϊόντα που 
προορίζονται να έρθουν σε 
άμεση και παρατεταμένη επα¬ 
φή με το δέρμα. 

1998 

ΟΕΝ 

ΕΝ 12472:1998 

Μέθοδος για την προσομοίωση 
φθοράς και διάβρωσης για την 
ανίχνευση της απελευθέρωσης 
νικελίου από επικαλυμμένα 
αντικείμενα. 

1998 

(1) Ε.Ο.Τ.: (Ευρωπαϊκοί Οργανισμοί Τυποποίησης): 

- ΟΕΝ: Πύο 3ΐ3553ΐ1/3ΐ3553ΐΊ5ΐΐ'33ΐ 36, Β-1050 Βρυξέλ¬ 
λες, 

Τηλέφωνο (322) 550 0811, Φαξ (32-2) 550 08 19) 


ΠΡΟΕΙΔΟΠΟΙΗΣΗ: 

- κάθε αίτηση για παροχή πληροφοριών σχετικά με τα 
πρότυπα να απευθύνεται είτε στους ευρωπαϊκούς οργα¬ 
νισμούς τυποποίησης είτε στους εθνικούς οργανισμούς 
τυποποίησης των οποίων ο κατάλογος επισυνάπτεται ως 
παράρτημα στην οδηγία του Ευρωπαϊκού Κοινοβουλίου 
και του Συμβουλίου 98/34/Ε.Ο.Κ. (2) 

- η δημοσίευση των αναφορών στην Επίσημη Εφημερί¬ 
δα των Ευρωπαϊκών Κοινοτήτων δεν συνεπάγεται ότι τα 
εν λόγω πρότυπα είναι διαθέσιμα σε όλες τις κοινοτικές 
γλώσσες. 

- η Επιτροπή εξασφαλίζει την ενημέρωση του παρόντος 
καταλόγου. 

(1) ΕΕ Ε 188 22/7/1994 

(2) ΕΕΕ 204 21/7/1998 

Ο ΠΡΟΕΔΡΟΣ Η ΓΡΑΜΜΑΤΕΑΣ 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

ΤΑ ΜΕΛΗ: Μ. Γιαμούρης, Γ. Κατράνης, Σ. Μαστρονικο- 
λή, Α. Επιφανείου, Γ. Παναγής, Ε. Ροζάκου, X. Παπαχρή¬ 
στου, I. Μπάστας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 7 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΠΟΣΤΟΛΟΣ ΦΩΤΙΑΔΗΣ 


Αριθ. 0.464/10 (2) 

Καθιέρωση νέου τύπου Ε.Ζ. στο λιμάνι του Πειραιά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΚΑΝ ΕΟΚ 2913/92 και ΚΑΝ ΕΟΚ 
2454/93 ιδιαίτερα τις σχετικές περί Ελ. Ζωνών των αρ. 
166-182 και αρ. 799-842 αντίστοιχα. 

2. Τις διατάξεις του Ν. 1165/18 « Περί Τελωνειακού Κώ¬ 
δικα». 

3. Την Α.Υ.0.0706/22/Γ0019/30.12.94 περί «Ανακαθορι¬ 
σμού των ορίων της Ε.Ζ. Πειραιά». 

4. Την απόφαση της Επιτροπής και του Ευρωπαϊκού 
Κοινοβουλίου για τροποποίηση του ΚΑΝ ΕΟΚ2913/92δια 
της προσθήκης νέου άρθρου 168α. 

5. Το έγγραφο αριθ. 1410/895/30.5.2000 του ΟΛΠ με το 
οποίο κοινοποιήθηκε απόσπασμα πρακτικού της 9ης Συ¬ 
νεδρίασης του Διοικητικού Συμβουλίου του ΟΛΠ της 
22ας Μάίου 2000. 

6. Την αριθ. 1039386/441/Α0006/21-4-2000 απόφαση 
του Πρωθυπουργού και Υπουργού Οικονομικών περί ανά¬ 
θεσης αρμοδιοτήτων Υπουργού Οικονομικών στους Υφυ¬ 
πουργούς Οικονομικών, αποφασίζουμε: 

Άρθρο 1 

Η Ε.Ζ. Πειραιά, όπως καθορίζεται από το εδ. (β) του αρ. 
1 τηςΑ.Υ.Ο. 0706/22/Γ0019/30.12.94 λειτουργεί από της 
δημοσιεύσεως της παρούσας, ως Ελεύθερη Ζώνη, μη 
υποκείμενη στους περιορισμούς των αρ.37, 38, 170,176, 
180 και 200 του ΚΑΝ ΕΟΚ 2913/92. 

Άρθρο 2 

1. Οι ειδικότεροι όροι λειτουργίας και παρακολούθη¬ 
σης, της κατά το ανωτέρω άρθρο 1, νέας μορφής Ελευ- 
θέρας Ζώνης, θα καθορισθούν με απόφαση του Υπουρ¬ 
γού Οικονομικών, εκδιδομένης σύμφωνα με το αρ. 66 του 
Ν. 1165/18 περί «Τελωνειακού Κώδικα», ευθύς ως καθο- 
ρισθούν οι εφαρμοστικές διατάξεις του αρ. 168α του Κα¬ 
νονισμού ΕΟΚ 2913/92 από την αρμόδια Επιτροπή της 
Ε.Ε. 

2. Κατά το μεσολαβούν χρονικό διάστημα ισχύει και 
εφαρμόζεται ως έχει, το καθορισμένο δια της αριθ. Τ. 
10424/22.12.94 Απόφασης του Γενικού Διευθυντή Τελω¬ 
νείων, λογιστικό σύστημα παρακολούθησης της Ε.Ζ. 


Άρθρο 3 

1. Η παρούσα απόφαση η οποία δε προκαλεί δαπάνη σε 
βάρος του κρατικού προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. Φ.42/οικ 2864 (3) 

Ανάθεση έργου από το ΤΣΑΥ σε 5 γιατρούς και 4 φαρμα¬ 
κοποιούς. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις Διατάξεις του άρθρου 6του Ν. 2527/97 καιτου άρ¬ 
θρου 17τουΝ. 2747/99. 

2. Την 51/19-4-2000 απόφαση της Επιτροπής του άρ¬ 
θρου 2 παρ. 1 της αριθμ. 55/1998 Π.Υ.Σ. 

3. Την από 28-1-2000 γνωμοδότηση του Νομικού Συμ¬ 
βούλου του ΤΣΑΥ. 

4. Την 80027/8-5-2000 (ΦΕΚ 610/Β/9-5-2000) απόφαση 
μεταβίβασης αρμοδιοτήτων στους Υφυπουργούς Εργα¬ 
σίας και Κοιν. Ασφαλίσεων. 

5. Την αριθμ. ΔΙΔΚ/Φ. 1/2/11187/12-5-2000 απόφαση 
του Πρωθυπουργού και του ΥΠΕΣΔΔΑ «Ανάθεση αρμο¬ 
διοτήτων του Υπουργού ΕΣΔΔΑ στους Υφυπουργούς 
ΥΠΕΣΔΔΑ», αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Συντάξεως και Αυτασφαλίσεως Υγειονομικών να 
αναθέσει με μίσθωση έργου σε 5 γιατρούς (παθολόγους 
ή χειρούργους), τρεις (3) για την Αθήνα και δύο (2) για 
Θεσ/νίκη και σε τέσσερις (4) φαρμακοποιούς για την Αθή¬ 
να για ένα έτος. 

Οι παραπάνω γιατροί θα ασχολούνται με τον έλεγχο της 
νοσηλείας των ασφαλισμένων του Ταμείου στις ιδιωτικές 
κλινικές καθώς και με τον έλεγχο δαπανών ιατροφαρμα¬ 
κευτικής περίθαλψης. Οι φαρμακοποιοί θα ασχολούνται 
με τον έλεγχο των υποβαλομένων στο Ταμείο συνταγών - 
φαρμάκων. 

Οι παραπάνω γιατροί και φαρμακοποιοί θα πρέπει να 
έχουν πτυχίο αντιστοίχων σχολών ΑΕΙ της ημεδαπής ή 
ισότιμο πτυχίο αντιστοίχων σχολών αλλοδαπής και άδεια 
άσκησης επαγγέλματος. 

Τ ο έργο τους δεν ανάγεται στον κύκλο των καθηκόντων 
των υπαλλήλων του Ταμείου, δεν θα συνδέεται με το ωρά¬ 
ριο λειτουργίας της υπηρεσίας και η εκτέλεσή του θα πα- 
ρακολουθείται από τη Διοίκηση του Ταμείου. 

Η συνολική δαπάνη θα ανέλθει στο ποσό των 
31.500.000 δρχ. περίπου και θα καταβάλλεται με βάση το 
προβλεπόμενο από τον Κ.Φ.Σ. στοιχείο και υπάρχει σχετι¬ 
κή πίστωση στον προϋπολογισμό του Ταμείου έτους 
2000, με στοιχεία Κ.Α. 029 Κλάδου Ασθένειας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 8 Ιουνίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΤΖΑΝΝΗΣ Ν. ΦΑΡΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.48/οικ. 2865 (4) 

Ανάθεση έργου με μίσθωση από το ΤΑΠΙΛΤ. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν. 2527/97 και του άρ¬ 
θρου 17τουΝ. 2747/99. 

2. Την 51/19-4-2000 απόφαση της Επιτροπής του άρ¬ 
θρου 2 παρ. 1 τηςαριθμ. 55/1998 Π.Υ.Σ. 

3. Το από 24-1 -2000 έγγραφο της Δ/νσης Δικαστικού της 
Ιονικής Τράπεζας. 

4. Την 80027/8-5-2000 (ΦΕΚ 610/Β/9-5-2000) απόφαση 
μεταβίβασης αρμοδιοτήτων στους Υφυπουργούς Εργα¬ 
σίας και Κοιν. Ασφαλίσεων. 

5. Την απόφαση αριθμ.ΔΙΔΚ/Φ. 1/2/11187/12-5-2000 
«Ανάθεση αρμοδιοτήτων του Υπουργού ΕΣΔΔΑ στους 
Υφυπουργούς ΥΠΕΣΔΔΑ» (ΦΕΚ630/Β/12-5-2000), αποφα¬ 
σίζουμε: 

Καθορίζουμε τον αριθμό των γιατρών στους οποίους 
μπορεί το Ταμείο Ασφάλισης Προσωπικού Ιονικής και Λαϊ¬ 
κής Τράπεζας, να αναθέσει έργο με μίσθωση σε δύο (2) 
παθολόγους, προκειμένου να εξασφαλισθεί ο έλεγχος της 
ιατρικής, φαρμακευτικής και νοσοκομειακής περίθαλψης 
των ασφαλισμένων του Ταμείου. 

Το έργο των γιατρών συνίσταται: 

1. Στην έγκριση της εισαγωγής και νοσηλείας, στον 
έλεγχο των εξόδων των νοσηλευομένων ασφαλισμένων 
στα νοσοκομεία και κλινικές καθημερινά, στον έλεγχο των 
υποβαλομένων για πληρωμή δικαιολογητικών όλων των 
δαπανών ιατροφαρμακευτικής και νοσοκομειακής περί¬ 
θαλψης και 

2. στον έλεγχο των αναφερομένων από τους φαρμακο¬ 
ποιούς τιμών σε όλες τις συνταγές. 

Οι παραπάνω γιατροί θα πρέπει να έχουν πτυχίο ιατρι¬ 
κής σχολής της ημεδαπής ή ισότιμο πτυχίο της αλλοδα¬ 
πής και πενταετή τουλάχιστον άσκηση του επαγγέλματος. 

Το έργο των γιατρών δεν ανάγεται στον κύκλο των κα¬ 
θηκόντων των υπαλλήλων του Ταμείου, δεν θα συνδέεται 
με το ωράριο λειτουργίας της υπηρεσίας, η εκτέλεσή του 
θα παρακολουθείται από τη Δ/νση του Ταμείου και θα πα¬ 
ρέχεται στο χώρο που στεγάζονται οι υπηρεσίες του. 

Η συνολική δαπάνη θα ανέλθει στο ποσό των 7.500.000 
δρχ. και υπάρχει σχετική έγκριση στον προϋπολογισμό 
του Ταμείου Ασφάλισης Προσωπικού Ιονικής και Λαϊκής 
Τράπεζας έτους 2000 με στοιχεία ΚΑ 0212. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 8 Ιουνίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΤΖΑΝΝΗΣ Ν. ΦΑΡΜΑΚΗΣ 


Αριθ. 15070 Σχετ.: 14733 (5) 

Εγγραφή ομογενών και αλλοδαπών αθλητών στα Ελληνι¬ 
κά αθλητικά ερασιτεχνικά σωματεία Επιτραπέζιας Αντι¬ 
σφαίρισης και συμμετοχής τους στα Ελληνικά Πρωτα¬ 
θλήματα και τους Αγώνες Κυπέλλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Της παραγράφου 7 του άρθρου 33 του ν. 2725/99 


«Ερασιτεχνικός και επαγγελματικός αθλητισμός και άλ¬ 
λες διατάξεις» (ΦΕΚ 121/Α/17.6.99) 

β. Του άρθρου 29 Ατού ν. 1558 (ΦΕΚ 13 Α) όπως προ¬ 
στέθηκε με το άρθρο 27 του ν. 2081/1992 (ΦΕΚ 154 Α) και 
τροποποιήθηκε με το άρθρο 1 παρ. 2α του ν.2469/1997 
(ΦΕΚ38Α). 

2. Τη με αριθμ. ΥΠΠΟ/ΔΙΟΙΚ/Α1/20261/20.4.2000 από¬ 
φαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού» 
(ΦΕΚ 571/Β/21.4.2000). 

3. Τα υπ’ αριθμ. 1254/29.5.2000 και 1253/29.5.2000 έγ¬ 
γραφα της ΕΦΟΕΠΑ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, Αποφασίζουμε: 

Άρθρο 1 

Όροι και προϋποθέσεις εγγραφής - μετεγγραφής 
αλλοδαπού αθλητή 

1. Υπήκοοι Κρατών - Μελών της Ευρωπαϊκής Ένωσης 
(ΕΈ.) οι οποίοι διαμένουν νόμιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι και τα μέλη των οι¬ 
κογενειών τους, να εγγράφονται στη δύναμη των Ελληνι¬ 
κών αθλητικών ερασιτεχνικών σωματείων Επιτραπέζιας 
Αντισφαίρισης και να συμμετέχουν στους πάσης φύσεως 
αγώνες και πρωταθλήματα. 

2. Τα σωματεία Επιτραπέζιας Αντισφαίρισης που ανή¬ 
κουν στην Α1 και Α2 εθνική κατηγορία δύνανται να διατη¬ 
ρούν έναν αλλοδαπό αθλητή απ’ αυτούς που δεν έχουν δι¬ 
καίωμα να αγωνισθούν με την Εθνική ομάδα, οποιοσδή¬ 
ποτε κατηγορίας και στις ομαδικές μόνο συναντήσεις 
τους. 

Η συμμετοχή του αλλοδαπού αθλητή επιτρέπεται μόνο 
στα πάσης φύσεως ομαδικά αγωνίσματα των πρωταθλη¬ 
μάτων που διοργανώνει η ομοσπονδία του αθλήματος. 

Άρθρο 2 

Όροι και προϋποθέσεις εγγραφής ομογενή αθλητή 

1. Επιτρέπεται η εγγραφή ομογενή αθλητή στη δύναμη 
Ελληνικού Σωματείου. 

2. Για την απόδειξη της ιδιότητας του ομογενή, χρειά¬ 
ζεται, εκτός από τα παραπάνω δικαιολογητικά που προ- 
βλέπονται για τους Έλληνες αθλητές από τον Ειδικό Κα¬ 
νονισμό εγγραφών - μεταγραφών της ΕΦΟΕΠΑ, η συνυ- 
ποβολή πιστοποιητικού εγγραφής στα Μητρώα 
Ελληνικού Δήμου ή Κοινότητας του πατέρα ή του παππού 
ή της μητέρας ή της γιαγιάς του αθλητή. Εφόσον δεν πλη- 
ρούνται οι παραπάνω προϋποθέσεις η αίτηση εγγραφής 
απορρίπτεται χωρίς άλλη διατύπωση. Είναι αυτονόητο 
ότι, αν ο αθλητής είναι γραμμένος στη δύναμη Σωματείου 
αλλοδαπής Ομοσπονδίας η διαδικασία μεταγραφής δεν 
ανήκει σε αυτό το άρθρο. 

3. Με τους ομογενείς εξομοιώνονται επίσης και όσοι 
έχουν διπλή υπηκοότητα ελληνική και άλλη, καθώς και 
όσοι αποκτήσουν στο εξής με οποιοδήποτε τρόπο και την 
ελληνική υπηκοότητα. Η Ιθαγένεια αποδεικνύεται όπως 
στο άρθρο 2 του Κεφαλαίου Ατού Ειδικού Κανονισμού εγ¬ 
γραφών - μεταγραφών της ΕΦΟΕΠΑ, ενώ απαραίτητη εί¬ 
ναι βεβαίωση της αθλητικής Ομοσπονδίας της χώρας από 
την οποία προέρχεται ο αθλητής ότι δεν ανήκει σε Σωμα¬ 
τείο της δύναμής της. 

4. Ομογενής αθλητής Τούρκικης Υπηκοότητας έχει το δι- 

καίωμα εγγραφής και συμμετοχής ατούς αγώνες συλλόγων 
ομογενών από την Τουρκία που έχουν την έδρα τους στην 
Ελλάδα. 

5. Ομογενής από την Βόρεια Ήπειρο που δεν έχει συ¬ 
μπληρώσει το 17ο έτος της ηλικίας του και που αποδεδειγ¬ 
μένα σπουδάζει ή εργάζεται ο ίδιος ή οι γονείς του στην Ελ¬ 
λάδα, δύναται, ύστερα από απόφαση του Δ.Σ. της Ομο¬ 
σπονδίας, να εγγράφει στα Μητρώα αθλητών 
εξομοιούμενος πλήρως με τους Έλληνες. 

6. Αθλητής Κυπριακής Υπηκοότητας επιτρέπεται να εγ¬ 
γράφει σε Ελληνικό Σωματείο. Δεν αφορά η παράγραφος 
αυτή τη μεταγραφή Κυπρίων αθλητών. 

7. Ομογενής αθλητής εξομοιώνεται με ημεδαπό όταν απο¬ 
κτήσει μεταγενέστερα την Ελληνική Ιθαγένεια ή χάσει την 
Υπηκοότητα του ξένου κράτους, εφόσον αυτά βεβαιώνονται 
με έγγραφο ημεδαπής ή αλλοδαπής κρατικής αρχής. 

Άρθρο 3 

1. Κύπριοι αθλητές μπορούν να μεταγραφούν σε ελληνικό 
σωματείο με τη συγκατάθεση του σωματείου τους και της 
Κυπριακής Ομοσπονδίας εφόσον σπουδάζουν σε Ανώτερο 
ή Ανώτατο Εκπαιδευτικό Ίδρυμα και για χρονικό διάστημα 
που δεν επιτρέπεται να υπερβαίνει τα νομοθετημένα έτη 
σπουδών στην οικεία Σχολή συν δύο [2]. 

2. Μετά τη συμπλήρωση του παραπάνω χρονικού διαστή¬ 
ματος και ανεξάρτητα αν ο αθλητής αυτός εγγράφεται ή με¬ 
ταγράφεται σε άλλο ελληνικό ίδρυμα, επανέρχεται αμέσως 
και αυτοδίκαια στο κυπριακό σωματείο από το οποίο προήλ¬ 
θε, χωρίς σε αυτή την περίπτωση να έχει το δικαίωμα να κά¬ 
νει εκ νέου χρήση της διάταξης αυτής για την παραμονή του 
ή τη μεταγραφή του σε ελληνικό σωματείο. 

3. Κατ’ εξαίρεση, στην περίπτωση που, μετά τη συμπλή¬ 
ρωση του προαναφερόμενου χρονικού διαστήματος, ο 
αθλητής εγκαθίσταται μόνιμα στην Ελλάδα, παραμένει στο 
σωματείο στο οποίο έχει εγγράφει με την απαραίτητη προϋ¬ 
πόθεση της συγκατάθεσης του κυπριακού σωματείου και 
την έγκριση της Κυπριακής Ομοσπονδίας και έως τη συ¬ 
μπλήρωση του εικοστού ενάτου [29ου] έτους της ηλικίας 
του. 

Άρθρο 4 

Χρονικό διάστημα μεταγραφών 

Το χρονικό διάστημα, μέσα στο οποίο επιτρέπεται η κατά¬ 
θεση αιτήσεων μεταγραφής των αλλοδαπών και ομογενών 
για οποιοδήποτε λόγο ορίζεται από 15-30 Ιουνίου. 

Ακροτελεύτια διάταξη 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να ισχύει από τη δημοσίευσή της. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αρίθ. 15135 (6) 

Εγγραφή ομογενών και αλλοδαπών αθλητών στα Ελληνικά 
αθλητικά ερασιτεχνικά σωματεία Επιτραπέζιας Πετο- 
σφαίρισης και συμμετοχής τους στα Ελληνικά Πρωτα¬ 
θλήματα και τους Αγώνες Κυπέλλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 


α. Της παραγράφου 7 του άρθρου 33 του ν. 2725/99 
«Ερασιτεχνικός και επαγγελματικός αθλητισμός και άλ¬ 
λες διατάξεις» (ΦΕΚ 121/Α/17.6.99) 

β. Του άρθρου 29 Ατού ν. 1558 (ΦΕΚ 13 Α) όπως προ¬ 
στέθηκε με το άρθρο 27του ν. 2081/1992 (ΦΕΚ 154 Α) και 
τροποποιήθηκε με το άρθρο 1 παρ.2ατου Ν. 2469/1997 
(ΦΕΚ38Α). 

2. Τη με αριθμ. ΥΠΠΟ/ΔΙΟΙΚ/Α1/20261/20.4.2000 από¬ 
φαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 

3. Τα υπ’ αριθμ. 2190/22.5.2000 και 2281/29.5.2000 έγ¬ 
γραφα της ΕΟΠΕ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Όροι και προϋποθέσεις εγγραφής 
μετεγγραφής αλλοδαπού αθλητή 

1. Υπήκοοι Κρατών - Μελών της Ευρωπαϊκής Ένωσης 
(ΕΈ.) οι οποίοι διαμένουν νόμιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι και τα μέλη των οι¬ 
κογενειών τους, να εγγράφονται στη δύναμη των Ελληνι¬ 
κών αθλητικών ερασιτεχνικών σωματείων Πετοσφαίρισης 
και να συμμετέχουν στους πάσης φύσεως αγώνες και 
πρωταθλήματα. 

2. Επιτρέπεται η μετεγγραφή αλλοδαπής αθλήτριας, 
προερχόμενης είτε από χώρα -μέλος της ΕΈ. είτε από χώ¬ 
ρα εκτός ΕΈ. μόνο σε σωματεία Α1 Εθνικής κατηγορίας 
γυναικών, σύμφωνα με τις διατάξεις (δικαιολογητικά, 
προϋποθέσεις κλπ) της Διεθνούς Ομοσπονδίας Πετο¬ 
σφαίρισης (ΡΐνΒ)και υπό τις παρακάτω προϋποθέσεις: 

α. Να έχουν καταθέσει τα απαραίτητα δικαιολογητικά 
μέχρι 10 ημέρες πριν την έναρξη του πρωταθλήματος. 

β. Κατάθεση παράβολου μετεγγραφής στην ΕΟΠΕ, το 
ύψος του οποίου θα καθορίζεται με ειδική εγκύκλιο της 
ΕΟΠΕ, πριν την έναρξη της μετεγγραφικής περιόδου. 

γ. Κάθε σωματείο έχει δικαίωμα να αποκτά και να διατηρεί 
στη δύναμή του δύο (2), συνολικά αλλοδαπές αθλήτριες 
(προερχόμενες είτε από χώρες - μέλη της ΕΈ. είτε από χώ¬ 
ρες εκτός ΕΈ. είτε ομογενείς) οι οποίες δεν έχουν δικαίωμα 
να αγωνίζονται στις Εθνικές Ομάδες Πετοσφαίρισης. 

Επίσης επιτρέπεται η αντικατάσταση της αλλοδαπής 
αθλήτριας της περ. 2γΙΙΙ του παρόντος άρθρου με άλλη, 
σε οποιαδήποτε χρονική στιγμή και μέχρι την καταληκτι¬ 
κή ημερομηνία που θα καθορίζεται από την ΟΕν και θα 
γνωστοποιείται από την ΕΟΠΕ προς τα σωματεία, σε κά¬ 
θε περίπτωση πριν από την έναρξη του πρωταθλήματος. 

Άρθρο 2 

Όροι και προϋποθέσεις εγγραφής 
μετεγγραφής ομογενή αθλητή 

1. Επιτρέπεται η εγγραφή ομογενή αθλητή στη δύναμη 
ελληνικού σωματείου Πετοσφαίρισης και μέχρι του αριθ¬ 
μού των δύο (2) για το καθένα. 

Δικαίωμα συμμετοχής σε αγώνες πρωταθλημάτων 
έχουν όσοι εγγράφονται νόμιμα, πριν από την έναρξη των 
πρωταθλημάτων. Εξαιρούνται οι ομογενείς αθλητές ηλι¬ 
κίας μέχρι δεκαπέντε (15) ετών, οι οποίοι μπορούν να εγ- 
γράφονται σε οποιαδήποτε χρονική στιγμή και ανεξάρτη¬ 
τα αριθμητικού περιορισμού. 

2. Για την απόδειξη της ιδιότητας του ομογενή, χρειά¬ 
ζεται η συ νυποβολή - (μαζί με την αίτηση εγγραφής και με 
τα λοιπά δικαιολογητικά που ορίζονται από τον ειδικό κα¬ 
νονισμό για την εγγραφή ελλήνων αθλητών) - πιστοποιη¬ 
τικού εγγραφής στα μητρώα ελληνικού δήμου ή δημοτι¬ 
κού διαμερίσματος του πατέρα ή του παππού ή της μητέ¬ 
ρας ή της γιαγιάς του αθλητή, καθώς και βεβαίωση της 
αθλητικής ομοσπονδίας της χώρας από την οποία προέρ¬ 
χεται ότι δεν τυγχάνει εγγεγραμμένος στη δύναμή της. 

Αν ο ομογενής αθλητής είναι γραμμένος στη δύναμη 
σωματείου αλλοδαπής Ομοσπονδίας, εκτός από την 
άδειά της, πρέπει να τηρηθεί και διαδικασία που προβλέ- 
πεται από τον ειδικό Κανονισμό εγγραφών μεταγραφών 
Ελλήνων αθλητών. Εφόσον δεν πληρούνται οι παραπάνω 
προϋποθέσεις, η αίτηση εγγραφής ή μετεγγραφής απορ¬ 
ρίπτεται, χωρίς άλλη διατύπωση. 

3. Ομογενής αθλητής τουρκικής υπηκοότητας έχει το 
δικαίωμα της οποτεδήποτε εγγραφής και συμμετοχής, 
χωρίς αριθμητικό περιορισμό, σε σωματείο που διατηρεί 
τμήμα πετοσφαίρισης, με την προϋπόθεση ότι η ιδιότητα 
του ομογενή πιστοποιείται από επίσημη ελληνική κρατική 
αρχή. 

4. Αντίστοιχα, ομογενής αθλητής αλβανικής υπηκοότη¬ 
τας (βορειοηπειρώτης) έχει το δικαίωμα της οποτεδήπο¬ 
τε εγγραφής και συμμετοχής, χωρίς αριθμητικό περιορι¬ 
σμό, σε σωματείο που διατηρεί τμήμα πετοσφαίρισης με 
την προϋπόθεση ότι η ιδιότητα του ομογενή πιστοποιείται 
από επίσημη ελληνική κρατική αρχή. 

5. Ομογενής αθλητής που αποκτά μεταγενέστερα την 
ελληνική υπηκοότητα εξομοιώνεται με έλληνα αθλητή, 
εφόσον η κτήση της ελληνικής υπηκοότητας βεβαιώνεται 
με έγγραφο ελληνικής κρατικής αρχής. 

6. Σε όλες τις παραπάνω κατηγορίες ομογενών απαραί¬ 
τητη προϋπόθεση για την εγγραφή του και συμμετοχή 
του στους αγώνες είναι η συνυποβολή με τα λοιπά δικαι- 
ολογητικά και αδείας παραμονής στην Ελλάδα, χορηγού¬ 
μενη από την αρμόδια ελληνική κρατική αρχή. 

Άρθρο 3 

Εγγραφές - μετεγγραφές Κυπρίων αθλητών 

1. Προκειμένου για Κυπρίους υπηκόους αθλητές που 
ανήκαν ή ανήκουν στη δύναμη κυπριακών σωματείων, επι¬ 
τρέπεται η μετεγγραφή τους, με την συγκατάθεση του 
σωματείου τους και την έγκριση της Κυπριακής Ομο¬ 
σπονδίας, σε ελληνικό σωματείο, εφόσον σπουδάζουν σε 
Ανώτερο ή Ανώτατο Ελληνικό Εκπαιδευτικό Ίδρυμα και 
για χρονικό διάστημα που δεν επιτρέπεται να υπερβαίνει 
τα νομοθετημένα έτη σπουδών στην οικεία Σχολή, συν 
δύο, κατ’ ανώτατο όριο. 

Κάθε σωματείο έχει το δικαίωμα να αποκτά, κάθε χρό¬ 
νο, έναν (1) αθλητή αυτής της περίπτωσης. 

2. Μετά την συμπλήρωση του παραπάνω χρονικού δια¬ 
στήματος επανέρχεται αμέσως και αυτοδίκαια στο κυ¬ 
πριακό σωματείο, από το οποίο προήλθε, χωρίς σε αυτή 
την περίπτωση να έχει το δικαίωμα να κάνει εκ νέου, χρή¬ 
ση της παρούσας διάταξης για την παραμονή του ή την 
μετεγγραφή του σε ελληνικό σωματείο. 

3. Κατ’ εξαίρεση, στην περίπτωση που, μετά την συ¬ 
μπλήρωση του προαναφερόμενου χρονικού διαστήμα¬ 
τος, ο αθλητής εγκαθίσταται μόνιμα στην Ελλάδα, παρα¬ 
μένει στο σωματείο στο οποίο έχει εγγράφει, με την απα¬ 


ραίτητη προϋπόθεση της συγκατάθεσης του κυπριακού 
σωματείου, στο οποίο ανήκει και την έγκριση της κυπρια¬ 
κής ομοσπονδίας. 

4. Σε περίπτωση πρώτης εγγραφής Κυπρίου υπηκόου 
αθλητή απαιτείται σχετική βεβαίωση της κυπριακής ομο¬ 
σπονδίας πετοσφαίρισης ότι ο υπό εγγραφή αθλητής δεν 
τυγχάνει αθλούμενος μέλος οιουδήποτε κυπριακού 
αθλητικού σωματείου καθώς και σχετική έγγραφη συγκα¬ 
τάθεση της για την εγγραφή. Κάθε σωματείο μπορεί να 
εγγράφει απεριόριστο αριθμό κυπριών αθλητών από την 
κατηγορία αυτή. 

Άρθρο 4 

Χρονικό διάστημα μετεγγραφών 

Με απόφαση του Δ.Σ./ΕΟΠΕ το μήνα Μάιο κάθε έτους 
ανακοινώνεται προς τα σωματεία το χρονικό διάστημα για 
την κατάθεση αιτήσεων μεταγραφών. Γ ια την αγωνιστική 
περίοδο 2000-2001 το χρονικό διάστημα για την κατάθε¬ 
ση αιτήσεων μετεγγραφών είναι: 

Μετεγγραφές Κυπρίων αθλητών: 19/6-14/7/2000 

Μετεγγραφές ομογενών αθλητών: 19/6-14/7/2000 

Σε κάθε περίπτωση που ο αθλητής μετεγγράφεται και 
δεν έχει τελειώσει η αγωνιστική περίοδος, αυτός παρα¬ 
μένει και αγωνίζεται με το αρχικό σωματείο του, μέχρι τη 
λήξη της αγωνιστικής περιόδου, που καθορίζεται με από¬ 
φαση του Δ.Σ./ΕΟΠΕ. 

Ακροτελεύτια διάταξη 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αρίθ. 1934 (7) 

Τροποποίηση της 1240/19.3.98 απόφασης του Γενικού 
Γραμματέα Περιφέρειας Βορείου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Το Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

2) Τις διατάξεις του άρθρου 203 του Π.Δ. 410/95 
(Δ.Κ.Κ.). 

3) Τηναριθμ. 47/2000 απόφαση του Δημοτικού Συμβου¬ 
λίου Ομηρούπολης. 

4) Την αριθμ. 1483/29-10-97 απόφαση του Γενικού 
Γ ραμματέα της Περιφέρειας Βορ. Αιγαίου, «περί μεταβί¬ 
βασης δικαιώματος υπογραφής», αποφασίζουμε: 

Τροποποιούμε την αριθ. 1240/19-3-98 απόφασή μας 
που αφοράτην συστατική πράξη του «Δημοτικού Οργανι¬ 
σμού Πρόνοιας Δήμου Ομηρούπολης». 

Α) Στην παράγραφο, όπου αναφέρεται ότι: Πόροι του 
Νομικού προσώπου είναι: 1) Ετήσια Επιχορήγηση του Δή¬ 
μου Ομηρούπολης, ανερχόμενη σε έξι εκατομμύρια 
(6.000.000) δραχμ. τουλάχιστον κατ’ έτος, ως εξής: 

1) Ετήσια επιχορήγηση του Δήμου Ομηρούπολης, 

ανερχόμενη σε είκοσι εκατομμύρια (20.000.000 δρχ.) 
τουλάχιστον κατ’ έτος και 

Β) Στην παράγραφο που αναφέρεται ότι η απόφαση αυ¬ 
τή θα προκαλέσει δαπάνη στον προϋπολογισμό του Δή¬ 
μου Ομηρούπολης τουλάχιστον 6.000.000 δραχμ. ετη- 
σίως ως εξής: Η απόφαση αυτή θα προκαλέσει δαπάνη 
στον πρ/σμό του Δήμου Ομηρούπολης, τουλάχιστον 
20.000.000 δρχ. ετησίως. 


Η απόφαση αυτή να δημοσιευθεί στην Εφημερίδα της 
Κυβέρνησης. 

Χίος, 31 Μάίου 2000 

Με εντολή Γενικού Γραμματέα Περιφέρειας 
Η Διευθύντρια 
ΒΑΣ. ΜΠΑΛΑΣΚΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΐ. 9 γ 
Θ-ΙΤΙ3Ν: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































